উচ্চ মাধ্যমিক পরীক্ষা কেন্দ্রে মোবাইল নিয়ে প্রবেশ, বাতিল ৬ জনের পরীক্ষা

কলকাতা: উচ্চ মাধ্যমিক (Higher Secondary Examination 2025)  পরীক্ষা কেন্দ্রে (Examination Center) মোবাইল (Mobile) নিয়ে প্রবেশ করার মাশুল দিতে হল কয়েকজন পরীক্ষার্থীকে। মেটাল ডিটেক্টর (Metal detector)  থাকা সত্ত্বেও পরীক্ষা কেন্দ্রের মোবাইল ধরা পড়েছে। এখনও পর্যন্ত এই ঘটনায় ৬ জনের পরীক্ষা বাতিল করা হয়েছে।

পরীক্ষায় মোবাইলের ক্ষেত্রে জিরো টলারেন্স। এটা অবশ্যই একটা বড় সাফল্য। এমনটাই জানিয়েছেন, উচ্চমাধ্যমিক শিক্ষা সংসদের সভাপতি চিরঞ্জীব ভট্টাচার্য (Chiranjeev Bhattacharya) । সংসদ সভাপতি আরও জানান, মোবাইল ইলেক্ট্রনিক গ্যাজেট নিয়ে পরীক্ষা হলে প্রবেশ আটকাতে এবারই প্রথম মেটাল ডিটেক্টরের ব্যবহার হয় পরীক্ষা কেন্দ্রগুলোতে।

আরও পড়ুন: শহরের মানচিত্রে জুড়তে চলেছে আরও ২টি মেট্রো স্টেশন, কোন রুটে দেখুন…

বৃহস্পতিবার ছিল উচ্চমাধ্যমিকের অঙ্ক পরীক্ষা ছিল। উত্তরপাড়া গভর্নমেন্ট হাই স্কুল, কোন্নগর হাই স্কুল, শ্রীরামপুর আখনা গার্লস হাই স্কুল,ভদ্রেশ্বর ধর্মতলা গার্লস হাই স্কুল পরিদর্শন করে শেষে চন্দননগরের কৃষ্ণ ভাবিনী নারীশিক্ষা মন্দিরে পরীক্ষা কেমন হচ্ছে এদিন সেটি পরিদর্শন করেন সংসদ সভাপতি চিরঞ্জীব ভট্টাচার্য।  তার সঙ্গে ছিলেন শিক্ষা সংসদের সম্পাদক প্রিয়দর্শিনী মল্লিক এবং জেলা উচ্চমাধ্যমিক পরীক্ষা কমিটির যুগ্ম আহ্বায়ক শুভেন্দু গড়াই। সভাপতি জানান, সব জায়গাতেই সুষ্ঠু ভাবে পরীক্ষা হচ্ছে। ক্লাস রুমে ঢুকে পরীক্ষার্থীদের সঙ্গে তিনি কথা বলেছেন।

এই বছর উচ্চ মাধ্যমিক পরীক্ষা দিচ্ছে ৫ লক্ষ ৯ হাজার পরীক্ষার্থী। গত বছরের তুলনায় পরীক্ষার্থীর সংখ্যা কম। ২০২৪ সালে এই সংখ্যা ছিল ৭ লক্ষ ৯০ হাজার। এবার ছাত্রীদের সংখ্যা ছাত্রদের থেকে ৪৫ হাজার ৫৭১ জন বেশি।

দেখুন অন্য খবর: